Public procurement notice: Contract Notice
Published: 2024-04-22
Region: EL304
Contract type: Supplies
Procedure: Open procedure
CPV classification: 30200000 | 48000000 | 51000000 | 71241000 | 71356300
Estimated value: 1741935.48 EUR
Submission deadline: 2024-04-29
Award criteria: quality, price
EU fund: eu-funds

Technical requirements: Στο πλαίσιο της δυναμικής επέκτασης στη χρήση νέων τεχνολογιών και της απαιτούμενης ταχύτητας προσαρμογής στις συνεχείς εξελίξεις, το Υπουργείο Εξωτερικών διατυπώνει με την παρούσα την αναγκαιότητα προμήθειας μηχανογραφικού εξοπλισμού τελικού χρήστη (φορητού και σταθερού) για την εκτέλεση εργασιών.
Στο Υπουργείο Εξωτερικών χρησιμοποιούνται αρκετοί ηλεκτρονικοί υπολογιστές (ΗΥ) οι οποίοι είναι παλαιοί, μη αναβαθμίσιμοι ενώ το λειτουργικό τους σύστημα δεν υποστηρίζεται. Παράλληλα σε αρκετές περιπτώσεις απουσιάζουν Υπηρεσίες Καταλόγου Active Directory δυσχεραίνοντας τη διαχείριση των Υπολογιστών και τη διασφάλιση της λειτουργίας τους.  Ο αδιάλειπτος εκσυγχρονισμός του Φορέα με νέες εφαρμογές επιβάλλει τη συνεχή αναβάθμιση του μηχανογραφικού εξοπλισμού γραφείου, ενώ παράλληλα αυξάνονται οι δυνατότητες διενέργειας ελέγχων και εργασιών εκτός κλειστού χώρου εργασίας. Επιπλέον, χρειάζεται να καλυφθούν ανάγκες σε συσκευές εκτύπωσης – σάρωσης καθώς ο υφιστάμενος εξοπλισμός έχει ξεπεράσει οκτώ (8) συναπτά έτη λειτουργίας. (Παρ.1.3 και Παράρτημα Ι της Διακήρυξης)
Ο Ανάδοχος θα υλοποιήσει το έργο σε όλα τα σημεία εγκατάστασης και υποστήριξης του εξοπλισμού, κατά περίπτωση. Τόπος παράδοσης των παραδοτέων που προκύπτουν από τη Σύμβαση που θα υπογραφεί με τον Ανάδοχο, ορίζονται τα κτήρια της Κεντρικής Υπηρεσίας του Υπουργείου Εξωτερικών (Φορέας Λειτουργίας) και η έδρα της Αναθέτουσας Αρχής (ΚτΠ ΜΑΕ). (παρ. 2.2.7.4 του ΠΑΡ/ΤΟΣ Ι της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με τα υπό προμήθεια και θέση σε λειτουργία είδη  και με το αντικείμενο των προς παροχή υπηρεσιών, ήτοι να δραστηριοποιούνται στον τομέα Τεχνολογιών Πληροφορικής και Επικοινωνιών (ΤΠΕ).
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται σωρευτικά από τα μέλη της ένωσης.  (παρ. 2.2.4 της Διακήρυξης).
Οι οικονομικοί φορείς που συμμετέχουν στην παρούσα διαδικασία σύναψης σύμβασης απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες κλεισμένες οικονομικές χρήσεις (2020-2021-2022) ή για τις οικονομικές χρήσεις κατά τις οποίες δραστηριοποιούνται, αν είναι λιγότερες από τρεις,  συνολικά μεγαλύτερο από το 200% του προϋπολογισμού του υπό  ανάθεση Έργου, για το οποίο υποβάλλoυν προσφορά. 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης. (παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη τεχνική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο. Ειδικότερα:
i) οι οικονομικοί φορείς απαιτείται:
α) κατά τη διάρκεια των τελευταίων τριών (03) ετών να έχουν εκτελέσει τουλάχιστον δύο (2) έργα προμήθειας, εγκατάστασης και παραμετροποίησης εξοπλισμού και λογισμικού πληροφοριακών συστημάτων ΤΠΕ ανάλογου μεγέθους και πολυπλοκότητας με το προκηρυσσόμενο στο πλαίσιο της παρούσας διακήρυξης και προϋπολογισμού κατ’ ελάχιστον Ένα εκατομμύριο ευρώ (1.000.000,00€).   
β) κατά τη διάρκεια των τελευταίων τριών (03) ετών να έχουν εκτελέσει τουλάχιστον ένα (1) αντίστοιχο έργο σε δημόσιο οργανισμό
ii) επίσης οι οικονομικοί φορείς απαιτείται να δηλώνουν:
α) κατάλογο των κυριότερων παραδόσεων ή των κυριότερων υπηρεσιών που πραγματοποιήθηκαν την τελευταία τριετία κατά μέγιστο όριο, με αναφορά του αντίστοιχου ποσού, της ημερομηνίας παράδοσης, και, του δημόσιου ή ιδιωτικού παραλήπτη. Στοιχεία σχετικών αγαθών ή υπηρεσιών που παραδόθηκαν ή εκτελέστηκαν πριν την τελευταία τριετία δύνανται να λαμβάνονται υπόψη, για τη διασφάλιση ικανοποιητικού επιπέδου ανταγωνισμού
β) το τεχνικό προσωπικό ή τεχνικούς φορείς, οι οποίοι ανήκουν απευθείας στην επιχείρηση του οικονομικού φορέα, ιδίως τους υπεύθυνους για τον έλεγχο της ποιότητας που διαθέτουν, καθώς και εκείνους που θα έχει στη διάθεσή του ο εργολήπτης για την εκτέλεση του έργου.
γ) την περιγραφή του τεχνικού εξοπλισμού και των μέτρων που λαμβάνουν για την εξασφάλιση της ποιότητας και των μέσων μελέτης και έρευνας των επιχειρήσεών τους.
δ) τα μέτρα περιβαλλοντικής διαχείρισης τα οποία θα εφαρμόσουν κατά την εκτέλεση της σύμβασης.
Σε περίπτωση ένωσης/κοινοπραξίας η παραπάνω απαιτούμενη Τεχνική και επαγγελματική ικανότητα μπορεί να καλύπτεται αθροιστικά για τα μέλη της ένωσης/κοινοπραξίας.
Σημείωση: σε έργα που ο υποψήφιος Ανάδοχος ήταν μέλος ένωσης ή κοινοπραξίας προσμετράται μόνον η συμβατική αξία που αντιστοιχεί στο ποσοστό συμμετοχής του. (παρ. 2.2.6.1 της Διακήρυξης). 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παρ. 2.2.6.2 της Διακήρυξης. 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν  κατ’ ελάχιστο:
•	πιστοποιημένο Σύστημα Διαχείρισης Ποιότητας έργων ΤΠΕ, σύμφωνα με το πρότυπο ΕΛΟΤ ΕΝ ISO 9001:2015 ή ισοδύναμο, 
•	πιστοποιημένο Σύστημα Διαχείρισης Ασφάλειας Πληροφοριών κατά ISO 27001:2013 ή ισοδύναμο, 
•	πιστοποιημένο Σύστημα Διαχείρισης Επιχειρησιακής Συνέχειας κατά ISO 22301:2019 ή ισοδύναμο,
•	πιστοποιημένο Σύστημα Διαχείρισης Υπηρεσιών της Τεχνολογίας Πληροφοριών κατά ISO 20000-1:2018 ή ισοδύναμο, 
•	πιστοποιημένο Σύστημα Περιβαλλοντικής Διαχείρισης κατά ISO 14001:2015 ή ισοδύναμο και 
•	πιστοποιημένο σύστημα διαχείρισης της Υγείας και Ασφάλειας της Εργασίας κατά ISO 45001:2018 ή ισοδύναμο.
•	Πιστοποιημένο και εν ισχύ Σύστημα διαχείρισης Προσωπικών Δεδομένων (Ιδιωτικότητας)  κατά ISO/IEC 27701:2019 ή ισοδύναμο 
Τα πιστοποιητικά πρέπει να είναι σε ισχύ και να έχουν εκδοθεί από φορέα πιστοποίησης διαπιστευμένο από το ΕΣΥΔ ή από άλλο φορέα διαπίστευσης του εξωτερικού που διαθέτει αμοιβαία αναγνώριση από το ΕΣΥΔ. 
Συμπληρώνεται από τους υποψήφιους η Παράγραφος Δ «Συστήματα διασφάλισης ποιότητας και πρότυπα περιβαλλοντικής διαχείρισης» του μέρους IV του ΕΕΕΣ.
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους  (με το ΕΣΥΔ)  Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωση ένωσης/κοινοπραξίας οι παραπάνω απαιτήσεις απαιτείται να καλύπτονται αθροιστικά από τα μέλη της ένωσης/κοινοπραξίας.
Οι οικονομικοί φορείς επιπλέον των ως άνω πιστοποιήσεων, απαιτείται επίσης κατά την υποβολή της προφοράς τους να διαθέτουν Πιστοποιητικό Βιομηχανικής Ασφάλειας κατά ΕΚΒΑ και να το διατηρούν εν ισχύ μέχρι τη λήξη της περιόδου εγγυημένης καλής λειτουργίας. Ομοίως, κάθε θυγατρική εταιρία ή υπεργολάβος ή μέλος της κοινοπραξίας, στο πλαίσιο του εν λόγω έργου, θα πρέπει να διαθέτει πιστοποιητικό Βιομηχανικής Ασφάλειας κατά ΕΚΒΑ. Οι αλλοδαποί οικονομικοί φορείς, δύνανται να συμμετέχουν, εφόσον κατέχουν εν ισχύ ισότιμο πιστοποιητικό εκδοθέν από τον αρμόδιο κρατικό φορέα ασφαλείας της χωράς τους και εφόσον η έδρα τους βρίσκεται σε ένα από τα κράτη μέλη της Ε.Ε., ή σε κράτος που έχει συνάψει συμφωνία ασφαλείας (security agreement) με την Ελλάδα. Τα εν λόγω πιστοποιητικά/αποδεικτικά ισοδυναμίας θα υποβληθούν με τα δικαιολογητικά κατακύρωσης. Σημειώνεται ότι για τη συμμετοχή των οικονομικών φορέων στον εν λόγω διαγωνισμό, η συμμόρφωση με τον εν λόγω όρο θα δηλώνεται στην υπεύθυνη δήλωση που θα συνοδεύει το ΕΕΕΣ. (παρ. 2.2.7 της Διακήρυξης)